cyanic-selkie/wikianc huggingface dataset:
תקשורת מבוססת סיב אופטי
השוואה לתמסורת חשמלית
הבחירה בין סיבים אופטיים לתמסורת חשמלית (או נחושת) עבור מערכת מסוימת נעשית על סמך מספר פשרות. סיבים אופטיים נבחרים בדרך כלל בשביל מערכות הדורשות רוחב פס גבוה יותר או העברה למרחקים ארוכים יותר ממה שהכבלים החשמליים יכולים לשאת.
היתרונות העיקריים של סיבים הם האובדן הנמוך במיוחד שלהם (המאפשר מרחקים ארוכים בין מגברים), היעדר זרמים קרקעיים ובעיות אלקטרומגנטיות אחרות הנפוצות אצל מוליכים חשמליים מקבילים ארוכים, ויכולת נשיאת הנתונים הגבוהה מטבעה. אלפי קישורים חשמליים יידרשו כדי להחליף כבל סיב יחיד ברוחב פס גבוה. יתרון נוסף של סיבים הוא שגם כאשר הם פועלים זה לצד זה למרחקים ארוכים, כבלי סיבים אינם מפריעים אחד לשני (crosstalking), בניגוד לסוגים מסוימים של קווי תמסורת חשמליים. ניתן להתקין סיבים באזורים עם הפרעות אלקטרומגנטיות גבוהות (EMI), כמו לצד קווי שירות, קווי חשמל ופסי רכבת. כבלים לא-מתכתיים דיאלקטריים לגמרי הם גם אידיאליים בשביל אזורים עם שכיחות גבוהה של פגיעת ברק.
לשם השוואה, בעוד שמערכות נחושת בעלות קו יחיד, ארוכות יותר מכמה קילומטרים, דורשות משחזים כדי להשיג ביצועים משביעי רצון, אין זה יוצא דופן שמערכות אופטיות עוברות יותר מ-100 קילומטרים ללא עיבוד אקטיבי או פסיבי כלל. מה גם שכבלי סיבים single mode בדרך כלל זמינים באורך 12 ק"מ, מה שממזער את מספר החבורים הנדרשים לאורך הכבל. סיבי multi-mode זמינים באורכים של עד 4 ק"מ (אף על פי שתקנים תעשייתיים מחייבים רק 2 ק"מ).
לעומת זאת, ביישומים למרחקים קצרים ורוחב פס נמוך יחסית, תמסורת חשמלית מועדפת לרוב בגלל:
סיבים אופטיים קשים ויקרים יותר לחיבור מאשר מוליכים חשמליים. נוסף לכך, בהספקים גבוהים יותר, סיבים אופטיים רגישים להיתוך סיבים (fiber fuze), תופעה היוצרת הרס קטסטרופלי של ליבת הסיבים ונזק לרכיבי השידור.
בגלל היתרונות הללו של שידור חשמלי, תקשורת אופטית אינה נפוצה ביישומים למרחקים קצרים ("קופסה לקופסה" או שבב-לשבב); עם זאת, מערכות אופטיות בקנה מידה זה הוכחו במעבדה.
במצבים מסוימים אפשר להשתמש בסיבים אפילו ליישומי מרחק קצר או ברוחב פס נמוך, בזכות תכונות חשובות אחרות:
אפשר להתקין כבלי סיבים אופטיים בבניינים בעזרת אותו ציוד המשמש להתקנת כבלי נחושת וכבלים קואקסיאליים, עם שינויים מסוימים (בשל הגודל הקטן, מתח המשיכה ורדיוס העיקול המוגבלים של כבלים אופטיים). כבלים אופטיים יכולים להיות מותקנים בדרך כלל בתעלות באורכים של 6,000 מטר או יותר בהתאם למצב התעלה, פריסת מערכת התעלות וטכניקת ההתקנה. ניתן גם לסלסל כבלים ארוכים יותר בנקודת ביניים ולמשוך אותם רחוק יותר לתוך מערכת התעלות לפי הצורך.
תקנים
על מנת שיצרנים שונים יוכלו לפתח רכיבים המתפקדים באופן זהה במערכות תקשורת סיבים אופטיים, פותחו מספר תקנים. איגוד הטלקומוניקציה הבינלאומי מפרסם מספר תקנים הקשורים למאפיינים ולביצועים של סיבים עצמם, כולל:
תקנים אחרים מציינים קריטריונים לביצועים עבור סיבים, משדרים ומקלטים שישמשו יחד במערכות תואמות. חלק מהסטנדרטים הללו הם:
צ'ילה טטאר
צ'ילה טטאר (בהונגרית: Tatár Csilla; נולדה ב-27 במאי 1983) היא מנחת טלוויזיה הונגרייה.
ביוגרפיה
טטאר נולדה בבודפשט, הונגריה.
ב-2009 סיימה ללמוד באוניברסיטת מטרופוליטן בבודפשט (Budapesti Metropolitan Egyetem) בחוגים לתקשורת ומנהל עסקים.
ב-2009 גם הופיעה בסרט הקולנוע "Szuperbojz".
ב-2014 עברה לעבוד ב-"MTVA", רשות השידור הציבורית של הונגרייה.
בין 2015–2017 הנחתה את "A Dal", תחרות המוזיקה בה הזוכה מייצג את הונגריה באירוויזיון, בשנים אלו גם הציגה את הניקוד של הונגריה באירוויזיון.
ב-2015 הנחתה את תחרות היופי "מיס עולם הונגריה", שהזוכה בה מייצגת את הונגריה בתחרות מיס עולם הבינלאומית.
Number Ones
Number Ones (בעברית: מספרי אחד, ידוע גם כ-The Best) הוא אלבום האוסף השני של הזמרת-יוצרת האמריקאית, ג'נט ג'קסון, אשר יצא לאור ב-17 בנובמבר 2009, על ידי A&M רקורדס ויוניברסל מיוזיק גרופ וכמיזם משותף של יוניברסל ו-EMI מיוזיק.
אלבום האוסף כולל שני דיסקים אשר כל אחד מהם מכיל שירים של ג'קסון אשר הגיעו למקום הראשון במספר רב של מדינות בעולם.
רקע
אלבום האוסף מכיל שירים החל מאלבומה השלישי Control, ועד לאלבומה האחרון באותה התקופה Discipline. מתוך האלבום יצא הסינגל "Make Me", ב-22 בספטמבר 2009. השיר הגיע למקום הראשון במצעד שירי הדאנס קלאב של בילבורד ונהיה לשיר ה-19 שלה שעושה זאת.
בנוסף לכך, זכה אלבום האוסף לביקורות חיוביות ממבקרי המוזיקה, אשר שיבחו את בחירת השירים ואת העובדה כי אלבום האוסף מציג את ההשפעה של ג'נט על עולם המוזיקה. ג'קסון קידמה את אלבום האוסף באמצעות ראיונות והופעות בטלוויזיה, כולל הופעה בטקס פרסי המוזיקה האמריקאית.
בשנת 2011, יצא לסיבוב ההופעות "Number Ones, Up Close and Personal Tour", במטרה לקדם את אלבום האוסף.
הצלחה
אלבום האוסף יצא מספר חודשים אחרי מותו של אחיה מייקל ג'קסון, מה שגרם לרבים לחשוב כי השיר הוא מחווה לשירו של מייקל "Don't Stop 'Til You Get Enough" בעקבות הדמיון בין מילות השירים מה שגרם לרבים לחשוב כך אולי ג'נט הפריכה טענות אלו.
קוסטס קוצאנאס
קוסטאס קוצאנאס (ביוונית: Κώστας Κοτσανάς, נולד ב-1963 באיגריה שבחבל אכאיה בפלופונסוס שבדרום יוון) הוא מהנדס, ארכאולוג והיסטוריון יווני של המדע וטכנולוגיה.
ביוגרפיה
קונסטנדינוס (קוסטס) קוצאנאס למד הנדסה מכנית באוניברסיטה הפוליטכנית בפטרס. הוא מקדיש את חייו לחקר תרבות יוון העתיקה, ובעיקר לטכנולוגיות עתיקות שהיו בשימוש ביוון הקלאסית.
הוא הקים מוזיאונים המוקדשים לטכנולוגיה, לכלי נגינה ומוזיקה, ולצעצועים מהתקופה העתיקה. הוא פרסם ספרים בנושאים אלה, והוא מארגן ומפיק תערוכות ניידות בנושאים אלו ברחבי העולם.
מוזיאונים
קוצאנאס ייסד ביוזמתו ומכספו שלו מספר מוזיאונים ביוון.
מוצגים
כ 500 דגמים עובדים מוצגים במוזיאונים האלו. הם מראים עד כמה הטכנולוגיה שהייתה קיימת ביוון העתיקה לפני קריסתה, הייתה ברמה דומה לטכנולוגיה שעדיין הייתה בשימוש בסוף ימי הביניים, למעלה מ-1500 שנה מאוחר יותר. בין המוצגים הרבים ניתן למצוא:
שעון מעורר של אפלטון; שעון הידראולי; שעונים למיניהם; מנגנון אוטומטי לפתיחה וסגירת דלתות; מנוע קיטור; משרת אוטומטי (הרובוט הראשון); מד מרחק; מנופים ימיים; מנופי בנייה; קטפולטות; מכונות מלחמה; ספינות משוטים; תקשורת דיגיטלית
תערוכות ניידות
תערוכות ניידות זמניות של המוצגים הוצגו ברחבי העולם במוזיאונים, אוניברסיטאות, ספריות וכדומה.
פרסים
הוא זכה בפרסי הוקרה, ביניהם
קישורים חיצוניים
https://www.dimitrisvlaikos.co
https://archimedesmuseum.gr/en/home
Never Say Never: The Remixes
Never Say Never: The Remixes הוא אלבום הרמיקסים השני והאלבום הרביעי של ג'סטין ביבר. האלבום יצא ב-14 בפברואר 2011.
האלבום מלווה בשחרור הסרט שלו, "ג'סטין ביבר: הסרט". האלבום כולל גרסאות ערוכות מחדש של שירים מאלבומיו הקודמים, חמישה שירים שמעולם לא יצאו ושיתופי פעולה עם מיטב היוצרים והמפיקים של ארצות הברית. שיר הנושא של האלבום הוא "Never Say Never" בו מתארח ג'יידן סמית', ונכלל באלבום גם הלהיט "Somebody to love" יחד עם אשר בנוסף מופיעים באלבום השיר החדש “Born to be somebody” שכתבה זוכת פרס גלובוס הזהב דיאן וורן, והשירים "Up" בשיתוף כריס בראון, “Overboard” מתוך הופעה חיה עם מיילי סיירוס, "Runaway love" בו מתארחים קניה וסט ורייקוון והשיר "Stuck In The Moment" בשיתוף עם הראפר האמריקאי טיגה. האלבום הגיע למקום הראשון של מצעד האלבומים של הבילבורד עם יציאתו, והפך לאחד מתוך אלבומי הרמיקס הנמכרים ביותר בכל הזמנים.
יוליוס מונק
יוליוס מונק (1901 – 1976) היה רדיולוג, פרופסור לרדיולוגיה, בבית הספר לרפואה של הטכניון, הקים וניהל את מכון הרנטגן בבית החולים רמב"ם.
קורות חיים
מונק נולד בבוסקובייצה, בחבל מוראביה בצ'כיה אשר היוותה חלק מאוסטרו-הונגריה. מונק למד רפואה בברנו והתמחה ברדיולוגיה. מונק סיים את ההתמחות בווינה.
בשנת 1940 עלה מונק לארץ ישראל, עם רעייתו גרטה, ביתו חנה ובנו ראובן. מונק התיישב בחיפה. התגייס לצבא הבריטי ושירת כרופא רנטגן. השתחרר בדרגת מייג'ור.
מונק הקים את מכון הרנטגן בבית החולים רמב"ם, והיה למנהלו הראשון עד ליציאתו לגמלאות בשנת 1972. בנוסף, קיבל מינוי של פרופסור לרדיולוגיה בבית הספר לרפואה של הטכניון.
מתלמידיו היה ד"ר אלפרד יונגמן.
בנו,, נהרג ב-8 במרץ 1957 בעת שירות בצה"ל בחצי האי סיני.
מונק נפטר בשנת 1976. הותיר אישה ובת.
בית הספר לטכנאי רנטגן בבית החולים רמב"ם קרוי על שמו.
אליפות העולם בשחמט 2012
אליפות העולם בשחמט 2012 הייתה סדרה של משחקים במתכונת דו-קרב בין האלוף המכהן, וישוואנתן אנאנד מהודו, לבין רב אמן בוריס גלפנד מישראל. הדו-קרב, שנוהל על ידי פיד"ה, התקיים בין 10 במאי ל-30 במאי בגלריית טרטיאקוב, מוסקבה, שברוסיה. אנאנד זכה בדו-קרב בתוצאה ½7 - ½8 ושמר על תוארו.
רקע
השחמטאי שהגן על תואר אלוף העולם היה אנאנד, שהחזיק בתואר משנת 2007. הוא הגן בהצלחה על תוארו בטורניר אליפות העולם בשחמט 2010, לאחר שניצח את הרב אמן וסלין טופאלוב 6.5-5.5. גלפנד זכה בתחרות המועמדים ב-2011 וכך הפך לישראלי הראשון שמתמודד על התואר.
התהליך לבחירת השחמטאי המתמודד לתואר שונה ב-25 בנובמבר 2008. השינוי קבע כי תחרות המועמדים לבחירת המתמודד על התואר תכלול שמונה שחמטאים, בניגוד לפורמט המקובל שכלל סדרת משחקים בין שני המועמדים הבולטים. מהלך זה גרר אחריו שורה של ביקורות שליליות, והביא לפרישתו מהטורניר של רב אמן מגנוס קרלסן, המדורג במקום השני בעולם, בנובמבר 2010.
בתחרות המועמדים השתתפו:
מהלך המשחקים
תחילה הכילה הסדרה 12 משחקים. כל אחד מהם באורך 120 דקות, עם תוספת של 60 דקות לאחר המסע ה-40, 15 דקות לאחר המסע ה-60, ו-30 שניות תוספת לכל מסע החל מהמסע ה-61. המשחקים התקיימו במתכונת של משחק ליום, כאשר יומיים משחקים, יום הפסקה (מלבד משחקים 11, 12 שגם ביניהם נערכה הפסקה) כיוון שהם נגמרו בתיקו, נערך שובר שוויון בן 4 משחקים מהירים, בקצב של 25 דקות למשחק ותוספת של 10 שניות למסע, החל מן המסע הראשון.
קרן הפרסים
קרן הפרסים עמדה על 2.55 מיליון דולר - אנאנד זכה ב-1.55 מיליון דולר וגלפנד ב-מיליון דולר.
תוצאות המשחקים
משחקים בקצב מלא
הכרעה במשחקים מהירים - יום רביעי 30 במאי
משחק 1, אנאנד-גלפנד
הגנת גרינפלד, D85
ההפתעה הראשונה של גלפנד הייתה בהשתמשו בהגנת גרינפלד עם הכלים השחורים, בה לא שיחק מאז 2001.
'''1. ד4 פו6 2. ג4 ז6 3. פג3 ד5'''
אנאנד נקט בפתיחה זו במשחק הראשון בדו-קרב לאליפות העולם בשנת 2010 מול וסלין טופאלוב, והובס. זו פתיחה שמובילה למשחק מאוד תוקפני.
'''4. פו3 רז7 5. ג:ד5 פ:ד5 6. ה4 פ:ג3 7. ב:ג3 ג5 8.רב5+ פג6 9. ד5'''
הפתעה מסוימת. במרבית המשחקים בחר הלבן לשחק 9. 0-0 בעמדה זו. מכאן לשחור שתי ברירות: 9...א6 או 9...מהא5 (9...ר:ג3 אינו מוצלח מכיוון ש 10. רד2 ר:א1 11. מה:א1 0-0 12. ד:ג6 וללבן יתרון).
'''מהא5 10. צב1 א6 11. ר:ג6+ ב:ג6 12. O-O מה:א2 13. צב2'''
חידוש. משחק אחד בלבד הגיע לעמדה לאחר מסעו האחרון של השחור והלבן בחר לשחק בו 13. רה3 משחק מהסיבוב הרביעי באליפות אוסטריה, מתאריך 26 בנובמבר 2006 בין Niederwieser ל-Kratschmer (הסתיים בתיקו).
'''13...מהא5 14. ד6 צא7 15. רז5 ה:ד6 16. מה:ד6 צד7 17. מה:ג6 מהג7 18. מה:ג7 צ:ג7 19. רו4 צב7 20. צג2 0-0 21. רד6 צה8 22. פד2 ו5 23. ו3 ו:ה4 24. פ:ה4 רו5 1/2-1/2'''
עמדת הסיום. תיקו במשחק בו עמד השחור ביתרון קל החל מהמסע ה-14.
משחק 2, גלפנד-אנאנד
גמביט המלכה הנדחה, הסתעפות ההגנה הסלאבית D45.
המשחק השני הראה עד כמה עמוקה ההכנה של השחמטאים. לאחר המשחק אמר אנאנד כי שקל את העמדה שהתקבלה לאחר המסע ה-17 במסגרת ההכנה המוקדמת והגיע למסקנה כי העמדה שקולה.
'''1. ד4 ד5 2. ג4 ג6 3. פג3 פו6 4. ה3 ה6 5. פו3 א6 6. ב3 רב4 7. רד2 פבד7 8. רד3 O-O 9. O-O רד6'''
בעמדה זו בדיוק הפסיד גלפנד לגארי קספרוב בתחרות בליאנרס בשנת 1991 בשחקו בכלים השחורים. קספרוב שיחק 10. ה4
'''10. צג1 ה5 11. ג:ד5 ג:ד5 12. ה4 ד:ה4 13. פ:ה4 פ:ה4 14. ר:ה4 פו6'''
זו עמדה קריטית משום שללבן יש יתרון זעיר, ולשחור עמדה יציבה מאוד. גלפנד השקיע למעלה מ-30 דקות מחשבה על המסע ה-15, כאשר המסע המרכזי לבחינה היה רז5 אך נראה שה:ד4 פותר את בעיות השחור.
'''15. ד:ה5 פ:ה4 16. ה:ד6 מה:ד6 17. רה3 רו5 18. מה:ד6 פ:ד6 19. פד4 צוה8 20. פ:ו5 פ:ו5 21. רג5 ח5 22. צוד1 צאג8 23. מו1 ו6 24. רב4 מח7 25. צג5''' 1/2-1/2
עמדת הסיום. תיקו במשחק, לאחר מסע הצריח הלבן למשבצת ג5.
משחק 3, אנאנד-גלפנד
הגנת גרינפלד D70.
לראשונה בדו-קרב היה לגלפנד יתרון על השעון, שהגיע עד ל-40 דקות. במסע ה-30 אנאנד נקלע לדוחק זמן, ונותרה לו כדקה לבצע כל מסע.
אי הדיוקים בשלב הסיום אפשרו את חלוקת הנקודה.
'''1. ד4 פו6 2. ג4 ז6 3. ו3'''
אנאנד בחר במסע 3.ו3 המוביל לקרב חריף עם הצרחות מנוגדות.
'''3...ד5 4. ג:ד5 פ:ד5 5. ה4 פב6 6. פג3 רז7 7. רה3 O-O 8. מהד2 ה5'''
המסע המקובל בעמדה זו הוא 8...פג6.
'''9. ד5 ג6 10. ח4 ג:ד5''' במשחק האחרון בד-קרב בין ולדימיר קראמניק לאלכסיי שירוב משנת 1998 ענה שירוב 10...ח5 בהצלחה. בחינה מעמיקה של העמדה הבהירה כי אין צורך במסע זה.
'''11. ה:ד5 פ8ד7 12. ח5 פו6 13. ח:ז6 ו:ז6'''
ההכאה ברגלי ח' מאוד מסוכנת, למשל בהמשך 13...ח:ז6 14. רח6 פו:ד5 15. ר:ז7 מ:ז7 16. מהח6+ מו6 17. צד1 רה6 18. פה4+ מה7 19. מהז5+ ו6 20. צח7+ צו7 21. פ:ו6 צ:ח7 22. פ:ח7+ מו7 23. מהח6.
'''14. O-O-O רד7 15. מב1 צג8''' עמדה זו הופיעה מספר פעמים במשחקיו של רב האמן הישראלי יבגני פוסטני, בכל המקרים הוא שיחק 16. ד6 וניצח. אנאנד בחן את העמדה זמן רב, ולבסוף בחר במסע לא מחייב, מא1.
'''16. מא1 ה4 17. רד4 פא4 18. פזה2 מהא5 19. פ:ה4 מה:ד2 20. פ:ו6+'''
רבי האמנים שבחנו את העמדה מאוחדים בדעתם שזו עמדה קשה לשחור; יש אמנם דרך להשיג תיקו אך היא קשה מאוד לאיתור על גבי הלוח וללא עזרת מחשב חזק. גלפנד דייק בשני המסעים הקריטיים הראשונים אך שגה בשלישי.
'''20...צ:ו6! 21. צ:ד2 צו5! 22. ר:ז7 מ:ז7 23. ד6 צוג5?'''
המסע המדויק 23...פב6! ואחריו הלבן לא יכול למנוע חילופי צריחים ובעקבותיהם נפילת רגלי ד' ושוויון.
'''24. צד1 א5 25. צח4 צג2 26. ב3 פב2 27. צב1 פד3 28. פד4 צד2 29. ר:ד3 צ:ד3 30. צה1 צד2'''
בעמדה מסובכת זו נותן דוחק הזמן את אותותיו ואנאנד מחמיץ סיכוי לשפר עוד יותר את עמדתו: 31. צה7+! מו6 32. מב1 רו5+ 33. פ:ו5 ז:ו5 ולאחר מכן ו4!
'''31. מב1 רו5+ 32. פ:ו5+ ז:ו5 33. צה7+ מז6'''
גם כאן המסע 34. ד7! היה נותן ללבן סיכוי טוב אך לאנאנד לא היה הזמן לצורך החישובים המסובכים.
'''34. צג7 צה8 35. צח1 צהה2 36. ד7 צב2+ 37. מג1 צ:א2''' 1/2-1/2 עמדת הסיום - תיקו.
משחק 4, גלפנד-אנאנד
'''1. ד4 ד5 2. ג4 ג6 3. פג3 פו6 4. ה3 ה6 5. פו3 א6 6. ב3 רב4 7. רד2 פבד7 8. רד3 O-O 9. O-O רד6 10. מהג2'''
גלפנד סוטה מההמשך בו בחר במשחק השני (10. צה1) אך אנאנד עונה שוב ה5 עם אותו רעיון. 10...ה5 יריבים אחרים של גלפנד המשיכו בעמדה זו בצורה שונה: רב אמן אנדרי סוקולוב ענה 10...ח6 בתחרות ויק אנ זה בשנת 2006 ואלכסיי דרייב ענה 10...צה8 בתחרות חאנטי-מנסיסק בשנת 2005. בשני המקרים קיבל גלפנד יתרון.
הרעיון ממשחק 2 12...ד:ה4 לא ישים בעמדה זו. 13. פ:ה4 פ:ה4 14. ר:ה4 פו6? 15. ד:ה5 מפסיד רגלי.
'''13. פ:ד5 פ:ד5 14. ה:ד5 פו6 15. ח3'''
הלבן ניסה בעמדה זו מסעים שונים, והאחרון מהם היה 15. צאה1 רז4 16. פ:ד4 צג8 במשחק שהתקיים יומיים בלבד לפני משחק 4. המשחק נערך במסגרת אליפות ארצות הברית בין גריגורי קיידנוב לרוברט הס (השחור ניצח).
15...רד7 במשחק שהסתיים בתיקו בין קרוש לאנבט בשנת 2005 בחר השחור לשחק ח6. 16. צאד1 צה8 במשחק עדכני נוסף שהתקיים בסנקט פטרסבורג בשנת 2012 בין לוין למרטינוב בחר השחור לשחק 16...צג8 והגיע לעמדה טובה, אך הפסיד לבסוף. '''17. פ:ד4 צג8 18. מהב1 ח6'''
במסיבת העיתונאים לאחר המשחק התברר כי עמדה זו נותחה על ידי אנאנד במסגרת ההכנה הביתית. לא נראה שיש דרך לשפר את עמדת הלבן ולנסות לזכות בעמדה זו. '''19. פו5 ר:ו5 20. ר:ו5 צג5 21. צוה1 צ:ד5 22. רג3 צ:ה1+ 23. צ:ה1 רג5 24. מהג2 רד4 25. ר:ד4 צ:ד4 26. מהג8 ז6 27. רז4 ח5 28. מה:ד8+ צ:ד8 29. רו3 ב6 30. צג1 צד6 31. מו1 א5 32. מה2 פד5 33. ז3 פה7 34. רה4 מז7''' 1/2-1/2
עמדת הסיום לאחר מז7.
משחק 5, אנאנד-גלפנד
'''1. ה4 ג5 2. פו3 פג6''' שתי הפתעות - גלפנד לא משתמש בהגנת פטרוב החביבה עליו, ולא בוחר בנוסח ניידורף, בו נקט פעמים רבות.
'''3. ד4 ג:ד4 4. פ:ד4 פו6 5. פג3 ה5 6. פדב5 ד6 7. רז5 א6 8. פא3'''
כלכלת היוצרים
כלכלת היוצרים (המכונה גם כלכלת משפיענים), היא כלכלה מבוססת תוכנה המאפשרת ליוצרי תוכן ולמשפיענים להרוויח הכנסות מיצירותיהם.
אליפות העולם בשחמט 2012
משחק 5, אנאנד-גלפנד
ההכאה 8. ר:ו6 מובילה למשחק חריף.
כלכלת היוצרים
התפתחות כלכלת היוצרים
בשנת 1997, פול סאפו מאוניברסיטת סטנפורד הציע שכלכלת היוצרים נוצרה לראשונה בשנת 1997 כ"כלכלה החדשה". לפי סאפו, היוצרים הראשונים בתחום זה עבדו עם אנימציות ואיורים, אבל באותה תקופה לא הייתה תשתית זמינה בשוק כדי לאפשר להם לייצר הכנסות. עם התבססות האינטרנט החלו לפרוח גם זירות מסחר מקוונות, כולל אתרים למסחר בשירותי עיצוב ויצירת תוכן כגון Fiverr, שאפשר לאנשים בודדים לסחור ביכולות היצירתיות שלהם ללא תלות בסטודיו או גורמים מתווכים אחרים.
אליפות העולם בשחמט 2012
משחק 5, אנאנד-גלפנד
'''ב5 9. פד5 רה7 10. ר:ו6 ר:ו6 11. ג4'''
כלכלת היוצרים
התבססות כלכלת היוצרים
האתר יוטיוב טבע את המונח ״יוצר״ בשנת 2011 כדי להחליף את המונח "כוכב יוטיוב" שרווח עד אז, והיה ביטוי שבאותו זמן יכול היה לחול רק על אנשים מפורסמים בפלטפורמה. עם הזמן המונח החל לתאר את כל מי שיוצר תוכן מקוון, ולא רק יוצרי וידאו בפלטפורמה זו.
אליפות העולם בשחמט 2012
משחק 5, אנאנד-גלפנד
המסע ג4 היה בעבר אופנתי. הוא מונע מהמשחק להיכנס לנוסחים הטקטיים והכפויים בהם השחור מכה את ו6 עם רגלי ז'. המשחק הופך למשחק עמדתי מסובך כאשר האקטיביות של השחור מפצה על חולשתה של הערוגה ד5 והרגלי ד6.
'''ב4 12. פג2 0-0 13. ז3'''
כלכלת היוצרים
התבססות כלכלת היוצרים
סקר משנת 2019 מצא כי פי ילדים שואפים להיות יוצרי תוכן מאשר אסטרונאוטים בפער של כמעט שלוש לאחד.
אליפות העולם בשחמט 2012
משחק 5, אנאנד-גלפנד
'''א5 14. רז2 רז5 15. 0-0 רה6 16. מהד3 ר:ד5 17. ג:ד5'''
כלכלת היוצרים
הרשתות החברתיות
עם עליית כלכלת היוצרים, החלו הרשתות החברתיות להתחרות על נתח שוק ההפצה של התוכן, בין היתר באמצעות תשלום ליוצרים. יוטיוב יצרה מודל לחלוקת רווחים מפרסומות עם יוצרי הסרטונים בפלטפורמה, בעוד שפלטפורמות חזותיות אחרות - כולל סנאפצ'ט, טיקטוק, אינסטגרם ופייסבוק פתחו קרנות ייעודיים לכך, וטוויטר אפשרה ליוצרי תוכן לגבות תשלום מהגולשים, בדומה לרכישת מנוי באתר סאבסטק.
אליפות העולם בשחמט 2012
משחק 5, אנאנד-גלפנד
'''פב8 18. א3 פא6 19. א:ב4 20. פ:ב4 א:ב4 21. ח4 רח6 22. רח3 מהב6 23. רד7 ב3 24. רג6 צא2 25. ר:א2 ב:א2 26. מהא3 רב8 27. מה:א2 1/2-1/2'''
העמדה הסופית - תיקו.
כלכלת היוצרים
מגפת הקורונה והצמיחה בתחום
לפי בלומברג, בשנת 2021 היקף כלכלת היוצרים הוערכה במעל ל-20 מיליארד דולר. מכלול זה מתייחס לעסקים שנבנו על ידי יוצרים עצמאיים, החל בבלוגרים ועד סופרים, כדי לייצר רווחים מכישוריהם או מיצירותיהם. הכלכלה כוללת את החברות שמשרתות את היוצרים האלה, מאלה שמייצרות כלים ליצירת תוכן ועד לפלטפורמות של ניתוח מידע.
נכון לשנת 2022 כלכלת היוצרים מוערכת בכ-50 מיליון יוצרי תוכן, מתוכם כ-2 מיליון שמסוגלים להרוויח מספיק כסף על מנת להתפרנס באופן בלעדי מיצירותיהם. כוכבת הטיקטוק צ׳ארלי ד׳אמליו, כוכב היוטיוב פיודיפאי ואדיסון ריי הם חלק מהשמות הגדולים בתחום.
אליפות העולם בשחמט 2012
משחק 6, גלפנד-אנאנד
'''1. ד4 ד5 2. ג4 ג6 3. פג3 פו6 4. ה3 ה6 5. פו3 א6 6. מהג2 ג5'''
המסע ג5 מעביר את המשחק להסתעפות הגנת טאראש (עם טמפו פחות, אך המסע מהג2 לא מביא תועלת רבה ללבן בעמדה זו). '''7. ג:ד5 ה:ד5 8. רה2 רה6 9. O-O פג6 10. צד1'''
כלכלת היוצרים
ביקורת
אחת הביקורות על כלכלת היוצרים היא היעדר "מעמד הביניים" בתחום. הרוב הגדול של יוצרי התוכן לא מתפרנסים כלל, או מרוויחים רק מעט, מהיצירות שלהם, בעוד רוב הכסף זורם לפלטפורמות שיכולות להרוויח הכנסות משמעותיות מההעלאות שלהן. רק 0.1% מהיוצרים יכולים להתפרנס דרך ערוצים עצמאיים שאינם הרשתות החברתיות, ופחות מ-2% מיוצרי התוכן באתר המוביל ליצירת מנויים ליוצרים Patreon הרוויחו ב-2017 שכר מינימום חודשי.
אליפות העולם בשחמט 2012
משחק 6, גלפנד-אנאנד
שחריאר ממדיארוב ואלכסנדר גרישצ'וק שחקו באופן דומה בצבעים הלבנים.
'''ג:ד4 11. פ:ד4 פ:ד4 12. צ:ד4 רג5 13. צד1 מהה7 14. רו3''' נראה שללבן יתרון מסוים, עקב הרגלי המבודד על ד5, אך אנאנד מוכיח שהעמדה שקולה, בעיקר בגלל הזמן הרב שייקח ללבן לפתח את אגף המלכה.
כלכלת היוצרים
ביקורת
חלק מהאופטימיסטים מקשרים את הסיכויים של כלכלת היוצר לפיתוח ה-Web3. לדעתם, טכנולוגיות בלוקצ'יין (בפרט, טוקנים ו-NFT) פותחות נתיבים חדשים להפקת רווחים מיצירת התוכן בדרך שאינה תלוי בפלטפורמות מקוונות גדולות ואינן מוגבלות במדיניות שלהן.
אליפות העולם בשחמט 2012
משחק 6, גלפנד-אנאנד
'''O-O 15. פ:ד5 ר:ד5 16. ר:ד5 פ:ד5 17. צ:ד5 צאג8'''
העמדה הקריטית של המשחק. ללבן רגלי יותר אבל אגף המלכה לא מפותח. גלפנד החליט להחזיר את הרגלי ולפתח את הכלים, ניתוחי המומחים מראים שאכן אין משהו יותר טוב ללבן בעמדה זו.
'''18. רד2 ר:ה3 19. רג3 רב6 20. מהו5 מהה6 21. מהו3 ו6 22. ח4 מהג6 23. ח5 צוד8 24. צ:ד8+ צ:ד8 25. מה:ג6 ב:ג6 26. צה1 מו7 27. ז4 רד4 28. צג1 ר:ג3 29. צ:ג3 צד4 1/2-1/2'''
העמדה הסופית - תיקו.
משחק 7, גלפנד-אנאנד
גמביט המלכה הנדחה הסתעפות ההגנה הסלאבית D45.
'''1. ד4 ד5 2. ג4 ג6 3. פג3 פו6 4. ה3 ה6 5. פו3 א6 6. ג5'''
במשחקים השני והרביעי בחר גלפנד לשחק 6. ב-3, במשחק השישי בחר במסע מה-ג2 ולהלן ניסיון נוסף לשבור את הגנת השחור:
'''פבד7 7. מהג2 ב6 8. ג:ב6 פ:ב6'''
עמדה זו מפתיעה משום שלא התרחשה מעולם במשחק תחרותי מתועד. חידוש במסע השמיני.
'''9. רד2 ג5 10. צג1 ג:ד4 11. ה:ד4 רד6 12. רז5 O-O 13. רד3 ח6 14. רח4 רב7 15. O-O מהב8 16. רז3'''
גלפנד היה יכול להכות ב-ו6 אך הוא מעדיף משחק עמדתי, ומשפר בהדרגה את עמדתו. כעת הוא מעוניין להחליף את הרץ החזק של השחור ולהותיר את הרץ החלש ב-ב-7, מחוסר פעילות.
'''צג8 17. מהה2 ר:ז3 18. ח:ז3 מהד6 19. צג2 פבד7 20. צוג1 צאב8 21. פא4 פה4 22. צ:ג8+ ר:ג8 23. מהג2'''
תוכנית אחרת הייתה מהה1 ולאחריה מהא5 וללבן עמדה טובה.
'''ז5 24. מהג7 מה:ג7 25. צ:ג7 ו6 26. ר:ה4'''
לאחר מסע זה ברורה תוכניתו של גלפנד: הנדידה של הפרש מ-ו3 ל-ד2, ג4 ו-ד6 מהווה איום חזק, הרץ השחור ב-ג8 חסר תועלת וערוגות א6 ו-ה6 חלשות. לשחור אין תוכנית הגנה.
'''ד:ה4 27. פד2 ו5 28. פג4 פו6 29. פג5 פד5 30. צא7 פב4'''
משחק 8, אנאנד-גלפנד
הגנת בנוני E60
'''1. ד4 פו6 2. ג4 ז6 3. ו3 ג5 4. ד5 ד6 5. ה4 רז7 6. פה2 0-0 7. פהג3'''
בחירה משונה של אנאנד, מסע שלא שוחק מעולם ועל פניו מנוגד לעקרונות הפתיחה המקובלים.
'''פח5 8. רז5 רו6'''
גלפנד בחר שלא להמשיך לפתח את הכלים בצורה מסודרת אלא להתחיל בטקטיקות בשלב מוקדם זה. '''9. ר:ו6 ה:ו6 10. מהד2 ו5 11. ה:ו5 ר:ו5 12. ז4 צה8+ 13. מד1 ר:ב1 14. צ:ב1''' המסע התבקש בעמדה זו הוא נסיגה של הפרש ל-ז7 או ו6. במקום מסע זה שחור עושה טעות מדהימה שמסיימת את המשחק.
'''מהו6? 15. ז:ח5 מה:ו3+ 16. מג2 מה:ח1 17. מהו2''' 0-1. בעמדה זו המלכה השחורה לכודה, ללא שום משבצת פנויה לסגת אליה.
17...פג6 יאפשר מילוט של המלכה בתמורה להקרבת הפרש, אך ההמשך 18. ד:ג6 מה:ג6 19. רז2 מהג8 20. צו1 מהו5+ 21. מה:ו5 ז:ו5 22. צ:ו5 מותיר יתרון עצום ללבן, ולכן השחור מחליט לפרוש.
עמדת הסיום. המלכה השחורה לכודה. זה המשחק הקצר ביותר שהגיע להכרעה באליפות עולם כלשהי.
משחק 9, גלפנד-אנאנד
הגנה נימצו-הודית, הסתעפות רובינשטיין E54
'''1. ד4 פו6 2. ג4 ה6 3. פג3 רב4 4. ה3'''
העמדה הבסיסית של הסתעפות רובינשטיין, עדיין אופנתית אחרי שנים רבות. לאחרונה פורסם ספר של איון סוקולוב על פתיחה זו.
'''O-O 5. רד3 ד5 6. פו3 ג5 7. O-O ד:ג4 8. ר:ג4 ג:ד4 9. ה:ד4 ב6 10. רז5 רב7 11. מהה2'''
במשחק בין ולדימיר קראמניק לגארי קספרוב מאליפות העולם בשנת 2000 שיחק קראמניק 11.צה1 פבד7 12.צג1 צג8 13.מהב3 רה7? (13...ר:ג3! 14.צ:ג3 ח6 15.רח4 רד5 (15...מהה8!?) 16.פה5) 14.ר:ו6!+/- פ:ו6 15.ר:ה6! ו:ה6 16.מה:ה6+ מח8 17.מה:ה7 ר:ו3 18.ז:ו3 מה:ד4 19.פב5! וניצח.
'''פבד7 12. צאג1 צג8 13. רד3 ר:ג3 14. ב:ג3 מהג7 15. ג4 ר:ו3'''
אנאנד מוותר של שני הרצים שלו. לאחר המשחק ביקר אנאנד את החלטתו ואמר שברור שהוא החמיץ משהו בפתיחת המשחק. הגעתי לעמדה גרועה, ללבן היו שני רצים מול שני הפרשים שלי והדבר היחיד שיכולתי לעשות הוא לנסות לגרום ללבן לשחק ג5, כי חשבתי שזו הדרך להפטר מהרץ הלבן וליצור "מבצר בלתי חדיר" - בדיוק כך התפתח המשחק.
'''16. מה:ו3 צוה8 17. צוד1 ח6 18. רח4 מהד6 19. ג5'''
מרבית הפרשנים העריכו שהמסע 19. רז3 מביא לעמדה עדיפה ללבן.
'''ב:ג5 20. ד:ג5 צ:ג5 21. רח7+ מ:ח7 22. צ:ד6 צ:ג1+ 23. צד1'''
הלבן זכה במלכה מול צריח, פרש ורגלי, אך לשחור סיכוי טוב למבצר אם יצליח להעביר את הפרש ל-ד5.
'''צהג8 24. ח3 פה5 25. מהה2 פז6 26. ר:ו6 ז:ו6 27. צ:ג1 צ:ג1+ 28. מח2 צג7 29. מהב2 מז7 30. א4 פה7 31. א5 פד5 32. א6 מח7 33. מהד4 ו5 34. ו4 צד7 35. מז3 מז6 36. מהח8 פו6 37. מהב8 ח5 38. מח4 מח6 39. מהב2 מז6 40. מהג3 פה4 41. מהג8 פו6 42. מהב8 צה7 43. ז4 ח:ז4 44. ח:ז4 ו:ז4 45. מהה5 פז8 46. מהז5+ מח7 47. מה:ז4 ו6 48. מהז2 מח8 49. מהה4 מז7 1/2-1/2'''
עמדת הסיום - תיקו.
משחק 10, אנאנד-גלפנד
הגנה סיציליאנית, הסתעפות רוסולימו B30
'''1. ה4 ג5 2. פו3 פג6 3. רב5 ה6 4. ר:ג6 ב:ג6 5. ב3 ה5'''
חידוש תאורטי - השחור מונע משחק אסטרטגי של הלבן על הערוגות השחורות, מתכוון לשחק ד6 ולפתח את הרץ ב-ג8 לאחר ו5. במשחק בין לוק מקשיין לאלכסנדר גרישצ'וק שיחק השחור 5...פה7 6.רב2 פז6 7.ח4 ח5 8.ה5 ג4 9.ב:ג4 צב8 10.רג3 ג5 ובמשחק בין מייקל אדמס לאלכסנדר שירוב שיחק השחור 5...פה7 6.רב2 פז6 7.ח4 ח5 8.ה5 ד6 9.ה:ד6 מה:ד6 10.מהה2 ו6 11.מהה4 מו7 12.פג3 ה5 - שני המשחקים התקיימו בשנת 2003 ובשניהם זכה השחור.
'''6. פ:ה5 מהה7 7. רב2 ד6 8. פג4 ד5'''
השחור משיג מרחב עם טמפו וממשיך לבלום את הרץ ב-ב-2. הבעיות העיקריות שלו הן הרגלי ב-ג5 שעשוי להיות פגיע אך בשלב זה הוא פעיל. על הרץ ב-ג8 אין כלי שיאיים עליו. הגם שעמדה זו חדשה, עמדות דומות קרו בעבר בפתיחה זו.
'''9. פה3 ד4 10. פג4 מה:ה4+ 11. מהה2 מה:ה2+ 12. מ:ה2 רה6 13. ד3 פו6 14. פבד2 0-0-0'''
לשחור יש סכוי לזכות במרחב בעזרת הרגלים באגף המלך. אולי ח7-ח5-ח4 ו-צח5 אף גלפנד בוחר בהמשך רגוע יותר.
'''15. צחה1 רה7 16. מו1 צחה8 17. רא3 פד5 18. פה4 פב4 19. צה2 ר:ג4'''
ההכאה ב-ג4 מוצדקת מסיבות טקטיות, ולפי אנאנד, "על כל מסע אחר הייתי זז עם הרץ ל-ג1 ו-ו4". אסור 19...רד5? 20. פהד6+ מד7 21. פ:ה8 צ:ה8
'''20. ב:ג4 ו5 21. ר:ב4 ג:ב4 22. פד2 רד6 23. צ:ה8 צ:ה8 24. פב3 ג5 25. א3 1/2-1/2'''
עמדת הסיום - תיקו.
משחק 11, גלפנד-אנאנד
הגנה נימצו-הודית, הסתעפות רובינשטיין E54
'''1. ד4 פו6 2. ג4 ה6 3. פג3 רב4 4. ה3 O-O 5. רד3 ד5 6. פו3 ג5 7. O-O ד:ג4 8. ר:ג4 רד7'''
אנאנד בוחר לסטות מההמשך של המשחק התשיעי עם המסע הישן 8...רד7 שאותו שיחק לראשונה דוד ברונשטיין באליפות ברית המועצות בשנת 1957 ותופס את גלפנד מופתע. גלפנד שקל את תשובתו במשך 35 דקות ובעוד אנאנד ממשיך לשחק במהירות את המסעים שהכין מראש שעונו של גלפנד התקדם וזמנו הלך ואזל. טיגראן פטרוסיאן וסיימון פורמן בחרו בהמשך 9.ד:ג5 רג6 10.פב5 א6 11.פבד4 ר:ג5 אך להערכת קראמניק המסע הנכון הוא 9. מהה2.
'''9. א3 רא5 10. מהה2 רג6 11. צד1 ר:ג3 12. ב:ג3 פבד7'''
'''13. רד3 מהא5 14. ג4 ג:ד4 15. ה:ד4 מהח5'''
השחור מקווה שנוכחות המלכה שלו תנטרל כל סיכוי התקפה של הלבן. עמדת הלבן מעט טובה יותר אך לא מספיק בשביל ניצחון. בשלב זה השחור השקיע 10 דקות מחשבה לעומת שעה וחצי של הלבן. ההפרש הגדול בזמני המחשבה שנותרו עד סיום המשחק מחייב את גלפנד לעבור לעמדה שבה הוא יכול לשחק במהירות, שכן העמדה המסובכת אליה הגיעו לא תאפשר לו לבחור במסעים המדויקים מכאן ואילך.
'''16. רו4 צאג8 17. פה5 מה:ה2 18. ר:ה2 פ:ה5 19. ר:ה5 צוד8 20. א4 פה4 21. צד3 ו6 22. רו4 רה8'''
המסע רה8 אילץ את גלפנד להשקיע יותר מ-10 דקות חשיבה וזמנו כמעט אזל. היה עליו לחשב בדייקנות את ההמשך לאחר 23. צב3
'''23. צב3 צ:ד4 24. רה3 צד7 1/2-1/2'''
עמדת הסיום - תיקו. לגלפנד נותרו 12 דקות לסיום המשחק, לאנאנד שעה ו-4 דקות.
משחק 12, אנאנד-גלפנד
הגנה סיציליאנית B33.
'''1. ה4 ג5 2. פו3 פג6 3. רב5 ה6 4. ר:ג6 ב:ג6 5. ד3'''
במשחק העשירי הציג גלפנד חידוש לאחר 5. ב3 ה5! וקיבל בקלות עמדת שוויון
'''5...פה7 6. ב3 ד6 7. ה5 פז6 8. ח4'''
מסע נועז במיוחד לאור התלוי על כף המאזנים - תואר אלוף העולם וחצי מיליון דולר.
'''פ:ה5 9. פ:ה5 ד:ה5 10. פד2 ג4'''
לאור חולשות הרגלים ב-ה5 וב-ג5 השקיע גלפנד 59 דקות יקרות ומצא פתרון דינמי ונועז - 10...ג4. המסע מהד4 נפסל על ידו משום שהיה לו ברור כי נוסח זה נותח על ידי אנאד לעומקו למשל 11. צב1 רה7 12. פג4 ו6 13. רב2 מהד5 14. מהח5+ ז6 15. מהז4 0-0
'''11. פ:ג4 רא6 12. מהו3 מהד5'''
גלפנד מעדיף סיום עם שני רצים ומקריב רגלי שני. ההמשכים 12...מהג7 13. 0-0 רה7 14. פ:ה5! או 13. רב2 ר:ג4 14. ד:ג4 רב4 עדיפים ללבן.
'''13. מה:ד5 ג:ד5 14. פ:ה5 ו6 15. פו3 ה5 16. O-O מו7'''
לשחור פיצוי נרחב - משחק פתוח לרצים כאשר עמדת הלבן מכווצת. כדי לקבל מרחב הלבן צריך לשקול את המסע ג4.
בעמדה זו הציע אנאנד תיקו, במצב של עדיפות גדולה בזמן. לדעת קראמניק, זו הוכחה לכך שאיננו מסוגל לעמוד במתח. לאנאנד נותרו 56 דקות ולגלפנד 16 דקות בלבד, להשלמת 18 מסעים נוספים.
שוברי-שוויון
לאחר ש-12 המשחקים הראשונים נגמרו ללא הכרעה, התקיימו ארבעה משחקים מהירים כשוברי-שוויון, באורך של 25 דקות לשחקן ותוספת של 10 שניות למסע. בכל ארבעת המשחקים הגיע גלפנד עד פחות מדקה ונאלץ לבצע מהלכים במהירות, בעוד שלאנאנד נשארו מספר דקות.
משחק 13, גלפנד-אנאנד
1. ד4 ד5 2. ג4 ג6 3. פג3 פו6 4. ה3 ה6 5. פו3 פבד7 6. מהג2 רד6 7. רד3 0-0 8. 0-0 ה5 9. ג:ד5 ג:ד5 10. ה4 ה:ד4 11. פ:ד5 פ:ד5 12. ה:ד5 ח6 13. ב3 פה5 14. פ:ה5 ר:ה5 15. צה1 צה8 16. רב2 רד7 17. מהד2 מהו6 18. ז3 צאג8 19. א4 מהו3 20. רה4 מה:ב3 21. צהב1 ר:ז3 22. צא3 מהב6 23. ר:ד4 ר:ח2+ 24. מ:ח2 מהד6+ 25. צז3 צ:ה4 26. ר:ז3 מח7 27. צ:ב7 צז8 28. מה:ח6+ מה:ח6+ 29. ר:ח6 צ:ז3 30. מ:ז3 רג8 31. צג7 מ:ח6 32. צ:ג8 צ:א4 1/2-1/2
משחק 14, אנאנד-גלפנד
1. ה4 ג5 2. פו3 פג6 3. רב5 ה6 4. ר:ג6 ב:ג6 5. ב3 ה5 6. פ:ה5 מהה7 7. ד4 ד6 8. פ:ג6 מה:ה4+ 9. מהה2 מה:ה2+ 10. מ:ה2 רב7 11. פא5 ר:ז2 12. צז1 רח3 13. ד:ג5 ד:ג5 14. פג3 0-0-0 15. רו4 רג6 16. ר:ד6 צ:ד6 17. צז5 פו6 18. צ:ג5+ מב8 19. פג4 צה8+ 20. פה3 פז4 21. פד5 פ:ה3 22. פ:ה3 רז4+ 23. ו3 רג8 24. צה1 צח6 25. צח1 צחה6 26. צג3 ו5 27. מד2 ו4 28. פד5 ז5 29. צד3 צה2+ 30. מג1 צו2 31. ח4 צהה2 32. צג3 רב7 33. צד1 ז:ח4 34. פ:ו4 צה8 35. צח1 צג8 36. צ:ג8 ר:ג8 37. צ:ח4 רו5 38. צח5 ר:ג2 39. צב5+ מא8 40. פד5 א6 41. צא5 מב7 42. פב4 רז6 43. פ:א6 צ:ו3 44. פג5+ מב6 45. ב4 צו4 46. א3 צז4 47. מד2 ח5 48. פד7+ מב7 49. פה5 צז2+ 50. מג3 רה8 51. פד3 ח4 52. צה5 רז6 53. פו4 צז3+ 54. מד4 רג2 55. צח5 צ:א3 56. צ:ח4 צז3 57. פד5 צז5 58. ב5 רו5 59. צח6 רז4 60. צו6 צו5 61. צב6+ מא7 62. צז6 רו3 63. צז7+ מב8 64. פג3 רב7 65. מג4 רו3 66. מב4 רד5 67. פא4 רו7 68. צז5 רו3 69. פג5 מג7 70. צז6 מד8 71. מא5 צו5 72. פה6+ מג8 73. פד4 צו8 74. פ:ו3 צ:ו3 75. מב6 צב3 76. צז8+ מד7 77. רב8 0-1
משחק 15, גלפנד-אנאנד
1. ד4 ד5 2. ג4 ג6 3. פו3 פו6 4. ה3 רו5 5. פג3 ה6 6. פח4 רז6 7. פ:ז6 ח:ז6 8. רד3 פבד7 9. 0-0 רד6 10. ח3 0-0 11. מהג2 מהה7 12. צד1 צאג8 13. ג5 רב8 14. ו4 פה8 15. ב4 ז5 16. צב1 ו5 17. ב5 ז:ו4 18. ה:ו4 פהו6 19. ב:ג6 ב:ג6 20. רא6 צג7 21. רה3 פה4 22. צב2 ז5 23. צדב1 ז:ו4 24. ר:ו4 ה5 25. ר:ה5 פ:ה5 26. צ:ב8 פז6 27. פ:ה4 ו:ה4 28. מהו2 מהז7 29. מח2 צגו7 30. מהז3 פו4 31. צ8ב3 מה:ז3+ 32. צ:ז3+ מח7 33. צד1 פה6 34. רה2 צו2 35. רז4 פו4 36. צב1 צו7 37. צב8 צ:א2 38. צג8 ה3 39. צ:ה3 צ:ז2+ 40. מח1 צד2 41. צ:ג6 פה6 42. צו3 צ:ו3 43. ר:ו3 פ:ד4 44. צג7+ מח6 45. ר:ד5 צג2 46. רה4 צג3 47. מז2 מז5 48. מח2 פו3+ 49. ר:ו3 צ:ו3 50. צ:א7 צג3 51. צג7 מו4 52. צג8 מה5 53. ג6 מד6 54. ח4 צא3 55. מז2 צה3 56. ח5 צה5 57. ח6 צח5 58. צח8 מ:ג6 59. צח7 מד6 1/2-1/2
משחק 16, אנאנד-גלפנד
1. ה4 ג5 2. פו3 ד6 3. רב5+ פד7 4. ד4 פזו6 5. ה5 מהא5+ 6. פג3 פה4 7. רד2 פ:ג3 8. ר:ד7+ ר:ד7 9. ר:ג3 מהא6 10. ה:ד6 ה:ד6 11. מהה2+ מה:ה2+ 12. מ:ה2 ו6 13. ב3 רב5+ 14. מד2 רג6 15. צאד1 מו7 16. מג1 רה7 17. ד5 רד7 18. צב2 ב5 19. פד2 א5 20. צחה1 צחה8 21. צה3 ו5 22. צדה1 ז5 23. ג4 ב4 24. ז3 רו8 25. צ:ה8 ר:ה8 26. פו3 מז6 27. צה6+ מח5 28. ח3 רו7 29. צו6 רז6 30. צה6 צה8 31. רו6 ז4 32. ח:ז4+ מ:ז4 33. פח2+ מח3 34. פו3 ו4 35. ז:ו4 מז4 36. פז5 צא8 37. צה3 מו5 38. רב2 א4 39. פה6 רח6 40. צח3 ר:ו4+ 41. פ:ו4 מ:ו4 42. רו6 צא7 43. צה3 רה4 44. רח4 א:ב3 45. רז3+ מו5 46. א:ב3 צא1+ 47. מד2 צא2+ 48. מה1 צא6 49. ו3 רב1 50. מד2 ח5 51. מג1 ח4 52. ר:ח4 מו4 53. רז5+ מ:ז5 54. מ:ב1 מו4 55. צה6 מ:ו3 56. מב2 1/2-1/2
לפטקודון
לפטקודון (שם מדעי: Leptecodon; מילולית: "שיניים קטנות") הוא סוג של דג קטן דמוי-מקרל שחי בימים בעידן המזוזואיקון. הוא משתייך לסדרה דגי-לטאים.
מאובני דג זה התגלו ב-1899 בארצות הברית ותוארו על ידי הפלאונטולוג סמואל וונדל וויליסטון (Samuel Wendell Williston).
ככל הנראה שימש דג זה כטרף למגוון יצורי ים, אך גם הוא עצמו היה טורף. הוא היה בעל מבנה גוף מוארך ולסתות ארוכות, אך בעלות שיניים קטנות. מאובני הדג התגלו לצד צדפה ענקית נכחדת מהסוג Inoceramus. ייתכן שדג זה חי לצדה של הצדפה ואולי אף יצר עמה יחסי גומלין ולא נאכל על ידה. לצידם נמצאו גם מאובני דגי קפרובריקס.
בתרבות
דג זה מופיע בסרט מפלצות ים.
העכביש (סדרת טלוויזיה)
העכביש (ברוסית: Пау́) היא סדרת דרמה המשכית רוסית בלשית בת 8 פרקים בבימויו של יבגני זבזדאקוב, שצולמה בשנת 2015 ומבוסס על חומרים של מקרה אמיתי של שוד הבנק הממלכתי של ארמניה בשנת 1977, כשהאחים ניקולאי ופליקס קלאצ'יאן גנבו במשך כמעט שנה וחצי מיליון רובל סובייטי (כשני מיליון דולר בשער החליפין הרשמי של אותה תקופה).
עלילה
הסרט מתרחש בסתיו 1967, ערב יום השנה ה-50 למהפכת אוקטובר. בפארקים של הבירה מסתובב רוצח מטורף, שהורג דוגמניות ומשאיר את גופותיהן תחת משי אדום ליד אנדרטה ללנין. החשד נופל על העיתונאי האמריקאי מייקל קוטם המתגורר במוסקבה (שנמצא במעקב הק.ג.ב.) וכן על כמה מעובדי "בית הדוגמניות". במקרה של המטורף מעורב קצין ק.ג.ב בשם רוברט לבדב, הנוטה לחשוד הראשון ומתעקש על אופיים הפוליטי והאידאולוגי של הפשעים. צ'רקאסוב מקפיד יותר ויותר על הגרסה השנייה, במיוחד מכיוון שהחומר שבו מכסים את הגופות זמין רק במתפרה של לריסה קפוסטינה.
בינתיים, כמה אחים-אקרובטים מהקרקס בשם צ'יקובאני גונבים מהבנק הממלכתי של ברית המועצות מגוזנאק וגונבים משם 1.5 מיליון רובל, מה שמקשה על פעולת הארגונים. אנשיו של רוברט עוצרים את ראש החקירה המהווה ציון דרך, אך צ'רקאסוב נוטה לפרשנות שונה לחלוטין. הוא שולח את חברתו, סגנית המשטרה סוניה טימופייבה, לעבוד כסמויה בבית דוגמניות האופנה על מנת לעלות על המסלול ועד מהרה זו מבינה ששני הרמזים מחוברים באמצעות חוט אחד, מה שמוביל לאם חד הורית בשם רג'ינה, שנעלמת במסתוריות.
ביקורת
מבקרת הקולנוע אירינה פאבלובה מודומוסטי סנקט פטרבורג, שהשוותה את "העכביש" עם שתי סדרות הטלוויזיה הקודמות ("מוסגז" ו"התליינית"), ציינה ירידה משמעותית באיכות, אחת הסיבות שבגללה הפנתה את תשומת הלב להיעדר תסריט קוהרנטי. היא גם ציינה כי צוות הכותבים שעבד על הסדרה, לדעתה, לא הצליח להסתדר בעלילה ואף לא העלה על דעתו את מציאות התקופה ההיא. אף על פי כן, לסדרה הייתה השפעה חיובית בדרך כלל על קהל היעד בשידור הבכורה, שאספה יותר צפיות ביומיים הראשונים מאשר קודמתה, "התליינית".
כדור התעמלות
כדור התעמלות (באנגלית: Exercise ball) הוא כדור העשוי מחומר אלסטי רך, בדרך כלל בקוטר 35–85 סנטימטר, ומלא באוויר. לחץ האוויר ניתן לוויסות באמצעות שסתום.
כדור ההתעמלות משמש לרוב בפיזיותרפיה, אימון אתלטי, הרגעת כאבים לפני לידה פעילה, ופעילות גופנית כללית לצורכי בריאות.
הכדור מכונה בשמות שונים, הנפוצים בהם: כדור שווייצרי, כדור לידה, כדור איזון, כדור כושר (או כדור חדר כושר), פיטבול, כדור פעילות גופנית, כדור פיזיו, כדור פילאטיס או כדור יוגה.
היסטוריה
הכדור פותח לראשונה בשנת 1963 בידי יצרנית הפלסטיק האיטלקית "אקווילינו קוזני" (Aquilino Cosani). החידוש העיקרי שהביאו כדורים אלו היה יכולתם לשמור על צורתם הכדורית גם לאחר שנקבו בהם חורים. הכדורים, שכונו אז "כדורי פצי" (Pezzi), שימשו בתחילה בשווייץ בתוכניות טיפול התפתחותי לתינוקות, ובהמשך נעשה בהם שימוש לטיפולים נוירו-התפתחותיים גם למבוגרים לאחר תאונות. היו שהמליצו על שימוש בכדור למבוגרים בעלי בעיות אורתופדיות. כאשר טכניקות הטיפול הללו יובאו לארצות הברית בידי מטפלים אמריקאים שגילו את יתרונות הטיפולים בשווייץ, קיבל הכדור את השם "כדור שווייצרי".
במהלך השנים נעשה השימוש בכדורים אלו רווח בחדרי כושר ואולמות התעמלות, וישנם המשתמשים בהם כחלק משגרת כושר כללית. נעשה בהם שימוש גם בטכניקות אלטרנטיביות כמו פילאטיס ויוגה.
סילוסוכוס
סילוסוכוס (שם מדעי: Sillosuchus) הוא סוג של ארכוזאור נכחד שחי בסוף הטריאס באמריקה הדרומית שלפני 235 עד 221.5 מיליון שנה, והוא הסוג היחיד במשפחה שלא חי באמריקה הצפונית. למרות דמיונו של זוחל זה לדינוזאור, הוא השתייך למשפחת השובוזאוריים, הקרובה לתנינאים המודרניים, מהקבוצה פסאודוסוכיה. הדמיון נובע מאבולוציה מתכנסת עקב היציבה הזקופה ומבנה גוף וגולגולת דומה לדינוזאור תרופוד.
מאפיינים
הסילוסוכוס היה קרובם של האפיגיה ושל השובוזאורוס, והוא התגלה בתצורת איסצ'יגואלסטו, סמוך לאיסצ'יגואלסטו שבסן חואן, ארגנטינה. הסוג הוגדר ב-1997 ונכלל בו מין אחד - Sillosuchus longicervix. משמעות שמו הוא: "הזוחל של ד"ר ויליאם סיל", פלאונטולוג חשוב באזור של סן חואן.
זוחל זה בהתאם למבנה לסתותיו חסרות השיניים היה אוכל צמחים בעל זנב ארוך וגפיים יציבות מתחת גופו והוא הגיע לאורך 3 מטרים בממוצע. עם זאת כמה חוקרים שמשווים את חוליות הצוואר שלו שהגיעו לאורך 10 סנטימטרים לקרובו, הזאורוסוכוס שהיה בעל חוליות צוואר באורך 8 סנטימטרים, מעלים שהיה גדול בהרבה, באורך של 9 עד 10 מטרים. למרות דמיונו לדינוזאור האגן שלו היה צר יותר, מה שהקשה על יציבה מוצלחת לאורך זמן.
זילברשץ
זילברשץ הוא שם משפחה אשכנזי.
DS2
DS2 (קיצור של Dirty Sprite 2) הוא אלבום האולפן השלישי של הראפר האמריקאי פיוצ'ר. האלבום יצא לאור ב-17 ביולי 2015, על ידי חברות התקליטים A1 רקורדינגס ופריבנדז, והופץ על ידי אפיק רקורדס. האלבום הוא אלבום ההמשך של מיקסטייפ הפריצה של פיוצ'ר, Dirty Sprite, משנת 2011. הוא מכיל הפקות של מטרו בומין, סאות'סייד וזייטובן, בין היתר. האלבום נתמך על ידי שלושה סינגלים: "Fuck Up Some Commas", "Where Ya At" ו-"Slick Talk".
האלבום קיבל בעיקר ביקורות חיוביות ממבקרי המוזיקה, ודורג כאחד מהאלבומים הטובים ביותר מ-2015 ומשנות ה-2010 על ידי מגזינים שונים. האלבום הגיע היישר אל המקום הראשון במצעד הבילבורד 200 ומכר 151,000 עותקים בשבוע הראשון לצאתו. נכון לינואר 2016, האלבום מכר 344,000 עותקים סך הכל בארצות הברית. באוגוסט 2018, האלבום זכה בתואר הפלטינה הכפולה מאיגוד תעשיית ההקלטות האמריקאי.
רקע
ב-10 ביולי 2015 פרסם פיוצ'ר את עטיפת האלבום, תוך שהודיע כי אלבומו החדש ייקרא DS2 וייצא ב-17 ביולי 2015. רשימת הרצועות של האלבום פורסמה ב-15 ביולי 2015.
עטיפת האלבום
הבסיס לעטיפת האלבום הוא צילום מלאי שנמכר דרך Shutterstock עם התיאור "טיפת צבע במים, מצולמת בתנועה. דיו מסתחרר במים. ענן של דיו משי במים המבודד על רקע לבן. דיו צבעוני במים, טיפת דיו". התמונה נוצרה על ידי סנג'ה טוסיק, אמנית מסלובניה. אף על פי שהיא לא הכירה את פיוצ'ר עד שמגזין The Fader יצר איתה קשר כדי לשאול על עטיפת האלבום, טוסיק אמרה שהיא תקנה עותק של האלבום שלו.
סינגלים
הסינגל המוביל מתוך האלבום, "Fuck Up Some Commas", יצא לאור ב-2 במרץ 2015. הווידאו קליפ של השיר יצא לאור ב-27 במרץ. האלבום הגיע בשיאו למקום ה-55 במצעד הבילבורד הוט 100.
הסינגל השני מתוך האלבום, "Where Ya At" בהשתתפות דרייק, יצא לאור ב-16 ביולי 2015. השיר הגיע בשיאו למקום ה-28 במצעד הבילבורד הוט 100.
"Slick Talk" נשלח לרדיו הקצבי העכשווי כסינגל השלישי מתוך האלבום ב-1 בפברואר 2016. השיר הגיע בשיאו למקום ה-91 במצעד הבילבורד הוט 100.
ביקורות
האלבום זכה בעיקר לביקורות חיוביות. באתר Metacritic, האלבום קיבל ציון ממוצע משוקלל של 80, בהתבסס על 22 ביקורות. באתר AnyDecentMusic? העניק לאלבום ציון של 7.3 מתוך 10, בהתבסס על הערכתם לגבי הקונצנזוס הביקורתי. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2015, וסיכום האלבומים של העשור השני של המאה ה-21. בילבורד דירג את האלבום במקום ה-40 ברשימת "100 האלבומים הטובים ביותר של שנות ה-2010". מגזין פיצ'פורק דירג את האלבום ברשימת "200 האלבומים הטובים ביותר של שנות ה-2010" במקום ה-65. בשנת 2022 האלבום דורג במקום ה-20 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.
מוקסין יפני
מוקסין יפני הידוע גם בשם העממי 'ממושטי (mamushi; שם מדעי: Gloydius blomhoffii) הוא מין של נחש ארסי ממשפחת הצפעיים האנדמי ליפן. אף שבעבר נכללו בו 4 תת-מינים, כיום הם אוחדו לתת-מין אחד. הנחש נקרו ב-1924 בידי החוקר הגרמני היינריך בויה להוקרת המאייר ההולנדי Jan Cock Blomhoff.
מאפיינים
המוקסין הוא קרוב של המוקסין הסיני והוא מגיע לאורך של 45–81 ס"מ, אם כי גם נצפה באורך 91 ס"מ. צבעו אפור, חום-אדמדם או חום-צהוב, ועליו רצועת כתמים חומים בהירים הגובלים בשחור ולעיתים קרובות בעלי מרכזים בהירים יותר. הראש חום כהה או שחור, וצדדיו אפורים או בעלי גוני בז'.
הנחש מצוי בטבע ברחבי יפן, למעט באיי ריוקיו באזורי יערות, ביצות, מורדות הרים ובתות והוא אורב לטרף מזדמן על הקרקע בין פסולת עלים. לעיתים הוא מצוי בקרבת חוות, המושכים מכרסמים שונים ובנוסף ניזון מלטאות, עופות וצפרדעים.
לנחש זה ארס חזק בעל עוצמות משתנות. הוא מורכב מהמוליזים חזקים אך גם מנוירוטוקסינים. זהו אחד הנחשים הארסיים ביותר ביפן לצד הימקגאשי וגומצן האבו. מדי שנה, 2000-3000 אנשים ביפן בקירוב מוכשים בידי נחש זה וככל הנראה 10 מהם מתים, כך שמדובר במקרים נדירים. עם זאת ההשפעה של הארס עדיין יכולה להיות חזקה וגורמת לאי-ספיקת כליות, פגיעה בראייה, שיתוק והפלות טבעיות לנשים הרות. רוב הפגיעות דורשות טיפול של שבוע בבית חולים כשהכשות חמורות מאלצות טיפול נמרץ שיכול להימשך כחודש. למרות הפגיעות ישנו נוגדן לארס.
רות נבון (גנטיקאית)
ביוגרפיה
רות נבון נולדה בחיפה בשם רות בן-עמי. אביה אבנר בן-עמי, יליד זכרון יעקב, עבד כעמיל מכס בנמל חיפה, והיה נכדם של רוזה וראובן קפלן, ממקימי חדרה. אמה, שרה לבית סטורייר, ילידת קישינב, עלתה לארץ בשנת 1935 ועבדה בחברת החשמל ולאחר מכן כספרנית ברפאל.
לאחר שסיימה את לימודיה בתיכון חוגים התגייסה רות לנח"ל ושירתה במסגרת גרעין של התנועה המאוחדת כנח"לאית בקיבוץ דגניה א'. לאחר סיום קורס חובשים קרבי עברה לשרת בחיל הרפואה.
עם שחרורה מצה"ל החלה רות ללמוד ביולוגיה בקמפוס באבו כביר שהפך לימים לחלק מאוניברסיטת תל אביב, אך בתום השנה הראשונה עברה ללימודי ביולוגיה באוניברסיטה העברית בירושלים. את עבודת התואר השני בביוכימיה עשתה תחת הדרכתו של פרופ' יעקב מגר מבית הספר לרפואה שהעמיד דורות של מדענים ידועי שם, ביניהם אברהם הרשקו (לימים חתן פרס נובל) ואהרון רזין (לימים חתן פרס ישראל).
בשנת 1973 הצליחה לזהות לראשונה חוסר באנזים Hex A במבוגרים (Late-Onset Tay-Sachs (LOTS)). בשנת 1975 סיימה את עבודת הדוקטורט שנשאה את הכותרת "חקר גנוטיפים במחלת טאי זקס", בהנחייתם של פרופ' ברוך פדה ופרופ' אבינועם אדם. בשנת 1990 מונתה לפרופסור חבר בפקולטה לרפואה של אוניברסיטת תל אביב, ובשנת 1996 מונתה לפרופסור מן המניין.
רות נבון נשואה לגיל נבון, פרופסור אמריטוס לכימיה באוניברסיטת תל אביב, אם לשלושה בנים.
פיתוח שיטה לזיהוי האנזים Hex A
בשנת 1967, לאחר שעשתה שנה במחלקה למיקרוביולוגיה באוניברסיטת ראטגרס בארצות הברית, החלה נבון לעבוד במכון הגנטי בבית החולים תל השומר יחד עם פרופ' ישראל אשכנזי. זמן קצר לאחר צאתו של פרופ' אשכנזי לשנת שבתון, צדה את עינו של פרופ' דוד שר (אז ראש המחלקה לגינקולוגיה בבית חולים תל השומר) ידיעה מרעישה במגזין טיים על אודות תגלית פורצת דרך בחקר מחלת הטאי זקס – מחלה גנטית רצסיבית נדירה, שידועה בעיקר בקרב יהודים ממוצא אשכנזי וגורמת לתמותת פעוטות בגילי שנתיים עד ארבע שנים. בכתבה נאמר שהסיבה להופעת מחלה קטלנית זו היא חוסר באנזים הליזוזומלי הקסוזאמינידז (Hex A). לפרופסור שר היה עניין מיוחד במחלה עקב סיפורה האישי של אחת האחיות בבית החולים שאחד מילדיה נפטר ממחלת הטאי זקס, ובאותה העת הייתה שוב בהיריון.
נבון, שהייתה בעלת רקע ביוכימי, התגייסה לנושא והחלה לפעול לפיתוח שיטה בה ניתן יהיה למדוד את כמות האנזים Hex A בתאי מי שפיר. השיטה שפותחה התבססה על עובדה ידועה לפיה אנזים Hex A מתפרק בחום, לעומת אנזים Hex B שאיננו מתפרק. היא עמדה באתגר והצליחה לפתח שיטה לבדיקת נוכחות אנזים זה. בשבוע ה-18 להריונה של אותה אחות בוצעה בדיקה בתאי נוזל שפיר שגודלו בתרבית רקמה שתוצאותיה הצביעו על קיומו של האנזים. ואכן, לבסוף ילדה האחות תינוקת בריאה. לימים התברר שבאופן בלתי תלוי ובאותו הזמן בדיוק בוצעה גם בארצות הברית בדיקת Hex A בתאי מי שפיר. היו אלו שתי הבדיקות הראשונות בעולם שבמסגרתן בוצעה נבדקו תאים שגודלו במי שפיר בנשים שבעבר נולד להם ילד חולה בטאי זקס.
במקביל, יישמה נבון את השיטה של פירוק בחום גם לבדיקת תאי דם לבנים. היא המשיכה במחקר ופיתחה שיטה לזיהוי אנזים Hex A במי שפיר בלבד ללא צורך בגידול התאים, שיטה שאיפשרה קבלת תשובה בתוך 24 עד 48 שעות והועילה במקרים בהם דיקור מי שפיר נעשה בשלב מאוחר של ההיריון (בשבוע 22 עד 24) מכדי לחכות לגדילת תאי השפיר בתרבית רקמה, תהליך ארוך שלוקח כארבעה שבועות.
גילוי מחלת טאי זקס במבוגרים
נבון המשיכה בעבודתה במכון הגנטי בתל השומר בניהול בדיקות רוטיניות בסרום שעבר אוטומטיזציה, אך ביצעה בדיקות גם בתאי דם לבנים אצל כל זוג שהגיע לבדיקת טרום לידתית ובזוגות שנמצאו נשאים למחלה. בבדיקת אחד הזוגות שהיו נשאים למחלה, ואשר בעבר נולד להם ילד חולה בטאי זקס, הבחינה נבון שהן בסרום והן בתאי הדם הלבנים, התוצאה הביוכימית עבור האב מצביעה על חוסר באנזים Hex A, כלומר לכאורה חולה. תוצאה זו נראתה לא הגיונית, היות שעד אז היה ידוע כי כל חסרי האנזים הם חולי טאי זקס ונפטרים בילדותם. בבדיקת חמש אחיותיו של האב, התברר שגם לשלוש מהן חסר האנזים. נבון הפנתה את אחת האחיות לבדיקת נוירולוג בכיר בתל השומר אך הלה לא זיהה את הסימנים הנוירולוגיים וקבע שהאישה בריאה.
לימים, כאשר אחת האחיות חסרות האנזים עברה ניתוח אלקטיבי, הוסרה רקמה שהכילה תאי עצב ונשלחה לבדיקה, שבוצעה על ידי פרופ' אורי זנדבנק במיקרוסקופ אלקטרונים. תוצאות הבדיקה הראו באופן חד משמעי שקיימת בתאי העצב הצטברות של הגנגליוזיד GM2, שהוא החומר המצטבר בתאי העצב ובמוח אצל ילדים החולים במחלת טאי זקס. נבון הראתה הן בעזרת שיטות אימונולוגיות והן על ידי מדידת פירוק הגנגליוזיד GM2 שקיימת פעילות מזערית של האנזים Hex A אצל אותם אנשים שהראו חוסר ב-Hex A בשיטה הרוטינית של פירוק האנזים בחום. מסקנתה של נבון הייתה שהנבדקים בהם נמצא כי מידת פירוקו של GM2 נמוכה מהנורמה והוא מצטבר בתאי העצב במהלך חייהם, אינם יכולים להיות אנשים בריאים, אלא אנשים חולים שהמהלך הקליני של מחלתם אינו דומה לזה של חולי טאי זקס, החסרים לגמרי את Hex A.
במרוצת השנים, התגלו בישראל מבוגרים נוספים שנמצאו כחסרי Hex A במהלך הבדיקות הרוטיניות. הם הופנו להערכה נוירולוגית אצל פרופ' זהר ארגוב, שקבע שאנשים אלו אינם בריאים. פרופ' ארגוב תיאר לראשונה את התסמינים הקליניים שלהם: כולם סובלים מתופעות נוירולוגיות מגוונות וחלקם אף מתופעות פסיכיאטריות. עם זאת, הם מגיעים לבגרות, תוחלת חייהם לא אחידה וחלקם הגיעו לזקנה.
גילוי המוטציה לטאי זקס במבוגרים
מחקרה של נבון המשיך במעבדתו של ריצ'רד פרוייה (Richard Proia) מהמכונים הלאומיים לבריאות בארצות הברית (NIH). שם, גילתה בעזרת ריצוף הגן לאנזים המקודד לאנזים Hex A, את המוטציה למחלת טאי זקס במבוגרים. מחקר זה פורסם בכתב העת היוקרתי Science. ריצוף הגן אפשר לזהות מוטציות אצל חולי טאי זקס באוכלוסיות שאינן אשכנזיות והוביל את נבון בשנת 1991 לגילוי מוטציה לטאי זקס אצל יהודים יוצאי מרוקו. לאחר מכן, נמצאו מוטציות נוספות גם בקרב ערבים, דרוזים וטורקים, כשהממצאים הקליניים של כולם זהים.